
SPRENDIMO
DĖL ŠIAULIŲ MIESTO SAVIVALDYBEI NUOSAVYBĖS TEISE PRIKLAUSANČIŲ VIEŠOSIOS ĮSTAIGOS KREPŠINIO KLUBO „ŠIAULIAI“ DALININKO TEISIŲ PARDAVIMO AIŠKINAMASIS RAŠTAS

2024 m. rugpjūčio 2 d.
Šiauliai


Sprendimo projekto tikslas yra parduoti Šiaulių miesto savivaldybei nuosavybės teise priklausančias viešosios įstaigos krepšinio klubo „Šiauliai“ (įstaigos kodas 110065054), buveinė Vilniaus g. 44 Šiauliai, dalininko teises, viešo aukciono būdu. Nustatyti, kad viešosios įstaigos krepšinio klubo „Šiauliai“ parduodamų dalininko teisių pradinė kaina, atitinkanti Šiaulių miesto savivaldybės įnašo į šios įstaigos dalininkų kapitalą vertę, – 100,00 (vienas šimtas) eurų. Įgalioti Šiaulių miesto savivaldybės merą atlikti veiksmus, reikalingus viešosios įstaigos krepšinio klubo „Šiauliai“ parduodamų dalininko teisių aukciono vykdymui ir sudaryti viešosios įstaigos krepšinio klubo „Šiauliai“ dalininko teisių pirkimo–pardavimo sutartį.

Šiaulių miesto savivaldybė, 2017 m. spalio 5 d. Šiaulių miesto savivaldybės tarybos sprendimu Nr. T-351, „Dėl tapimo Viešosios įstaigos krepšinio klubo „Šiauliai“ dalininke ir sutikimo perimti dalininko teises ir kapitalo dalį“, sutiko  neatlygintinai perimti viešosios įstaigos krepšinio klubo „Šiauliai“ dalininko Aivaro Mikšio turimas viešosios įstaigos krepšinio klubo „Šiauliai“ (kodas 110065054) dalininko teises ir kapitalo dalį – 100,0 Eur (vienas šimtas eurų), kuris suteikia 1 balsą visuotiniame dalininkų susirinkime.
Atsižvelgiant į Lietuvos Respublikos vietos savivaldos įstatymo 6 straipsnį matoma, kad Savivaldybės dalyvavimas suaugusiųjų profesionalaus sporto tiesioginėje veikloje, nėra būdinga savivaldybėms funkcija, todėl vadovaujantis šiuo sprendimu, Lietuvos Respublikos valstybės ir savivaldybių turto valdymo, naudojimo ir disponavimo  įstatymo 20 straipsnio 2 dalimi 4 punktu bei vadovaudamasi Lietuvos Respublikos viešųjų įstaigų įstatymo 4 straipsnio 4 dalimi Šiaulių miesto savivaldybės taryba nusprendžia parduoti viešojo aukciono būdu.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). Neigiamų pasekmių nenumatoma. Savivaldybė nebedalyvaus jai nebūdingoje veikloje. Krepšinio klubas „Šiauliai“ ir toliau turės galimybę gauti projektinį finansavimą, dalyvaudamas Šiaulių miesto savivaldybės organizuojamuose sporto projektų finansavimo konkursuose.

Priėmus sprendimą, keičiamų ar panaikinamų galiojančių Savivaldybės teisės aktų nėra.

Papildomų teisės aktų sprendimo įgyvendinimui priimti nereikia.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomų lėšų poreikis nenumatomas.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupciniu požiūriu sprendimo projektas nevertintas, antikorupcinio vertinimo pažyma nepridedama.
Sprendimo projektą parengė Sprendimo projektą parengė Šiaulių miesto savivaldybės administracijos Sporto skyrius. Tiesioginis rengėjas – Sporto skyriaus vyr. specialistė Lina Janauskienė, tel. 59 62 14.
Numatomo teisinio reguliavimo poveikio vertinimo rezultatai.
Neatlikta ir nenumatyta.

